**Անդրեյ Իգորևիչ Պերեպլյոտկին** (ուկրաիներեն՝ Андрій Ігорович Перепльоткін, լատիշ․՝ Andrejs Perepļotkins, դեկտեմբերի 27, 1984(1984-12-27), Խարկով, Ուկրաինական ԽՍՀ, ԽՍՀՄ), ուկրաինական ծագմամբ լատվիացի ֆուտբոլիստ, «Սուպեր Նովա» ակումբի (Ռիգա) կիսապաշտպան։ Հանդես է եկել Լատվիայի հավաքականում։

Կենսագրություն
--------------

### Ակումբային կարիերա

Խարկովի «Մետալիստի» սան է (առաջին մարզիչ՝ Ռինատ Վիկտորովիչ Մորոզով)։ Ավելի ուշ հանդես է եկել Մոսկվայի «Ֆիլիում», 14 տարեկանում տեղափոխվել է բելգիական հայտնի «Անդերլեխտ»։  2004 թվականին սովորել է անգլիական «Սաութհեմփթոնի» ակադեմիայում։ Պերեպլյոտկինը ակադեմիայի լավագույն խաղացողներից մեկն էր։  Սակայն նրան չի հաջողվել լիարժեք պայմանագիր կնքել, քանի որ նա չի խաղացել հավաքականներից ոչ մեկում, իսկ անգլիական Պրեմիեր լիգայում չի կարելի հանդես գալ ուսանողական վիզայով։  Այդպես նա վարձավճարով հայտնվեց իռլանդական «Բոհեմիանս» ակումբում։ 2005 թվականի հունվարին վաճառվել է լատվիական հայտնի «Սկոնտո» ակումբին։  2005 թվականին օգնել է ակումբին նվաճել Լիվոնիայի գավաթը։

2000-ականների սկզբին, երբ Պերեպլետկինը հանդես էր գալիս «Սաութհեմփթոն»-ի երիտասարդական ակումբի կազմում, նրան հետաքրքրում էր Ուկրաինայի երիտասարդական հավաքականի այն ժամանակվա մարզիչ Պավել Յակովենկոն, բայց հավաքական հրավիրվելու նա այդպես էլ չսպասեց։

2008 թվականի օգոստոսի 1-ին փորձաշրջան է անցել «Դերբի Քաունթի» ակումբում։ Ակումբում նորամուտը նշել է օգոստոսի 3-ին հոլանդական «Ուտրեխտի» դեմ ընկերական խաղում (2:2)։ Պաշտոնական խաղում Պերեպլետկինը նորամուտը նշեց օգոստոսի 9-ին՝ «Դոնքասթեր Ռովերսի» դեմ խաղում։ Այնուամենայնիվ, նա խաղաց ևս մեկ խաղ և 2009 թվականի հունվարի 15-ին փոխադարձ համաձայնությամբ խզեց պայմանագիրը։  Դրանից հետո վերադարձել է «Սկոնտո»։  2009 թվականի հունվարի վերջին փորձաշրջան է անցել Սերբական հայտնի «Պարտիզան» ակումբում։

2011 թվականին Անդրեյ Պերեպլյոտկինը եզրափակեց ուզբեկական «Նասաֆ» ակումբի հետ ունեցաց պայմանագիրը։ Այս մրցաշրջանում նա Անատոլի Դեմյանենկոյի ղեկավարությամբ խաղացել է 16 խաղում և խփել է 7 գոլ։ 2012 թվականին նա նորից խաղացել է «Նասաֆ»-ում, մասնակցեց 14 խաղի և խփեց միայն 1 գոլ։

Հետո նրա կարիերայում հայտնվեցին «Դաուգավա» և երևանյան «Արարատ» ֆուտբոլային ակումբները։ 2014 թվականի սեպտեմբերին Պերեպլյոտկինը, Պերեպլյոտկինը մեկ տարվա պայմանագիր է կնքել Կիպրոսի երկրորդ դիվիզիոնի «ԵՆ. Ա. Դ.»-ի հետ։

2015 թվականի գարնանը չգտնելով կարիերան շարունակելու լավագույն տարբերակները՝ կիսապաշտպանը շարունակել է իր ելույթները Ռիգայի դինամոյականների ճամբարում, որտեղ անմիջապես ի հայտ են եկել նրա առաջնորդական որակները։  Պերեպլյոկինը դարձել է թիմի լավագույն ռմբարկուներից մեկը՝ 11 խաղում խփելով 10 գնդակ։

2016 թվականի հուլիսից մինչև 2018 թվականը հանդես է եկել Լատվիայի էլիտար դիվիզիոնի «Ելգավա» ֆուտբոլային ակումբում։

### Կարիերան հավաքականում

Քանի որ Անդրեյ Պերեպլետկինը երկար ժամանակ ապրում էր Լատվիայում, նա ստացավ Լատվիայի քաղաքացիություն, ինչը նրան իրավունք տվեց խաղալ Լատվիայի հավաքականում, քանի որ նա չէր խաղում Ուկրաինայի հավաքականում։ Առաջին անգամ Լատվիայի հավաքական է հրավիրվել Լիխտենշտեյնի դեմ Եվրոպայի առաջնության ընտրական մրցաշարի խաղին։ Լատվիայի հավաքական իր նորամուտը ունեցել է 2007 թվականի մարտի 28-ին Լիխտենշտեյնի դեմ խաղի ժամանակ (1:0)։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  "Андрей Переплёткин: «Звали в Металлист и Черноморец»". Արխիվացված from the original on 2015 թ․ հունիսի 29. Retrieved 2014 թ․ սեպտեմբերի 12.
3. ↑  "Андрей Переплёткин вернулся в «Сконто»". Արխիվացված from the original on 2013 թ․ մայիսի 27. Retrieved 2009 թ․ օգոստոսի 6.
4. ↑  "Воспитанник «Металлиста» на смотринах в «Партизане»". Արխիվացված from the original on 2009 թ․ հուլիսի 3. Retrieved 2009 թ․ օգոստոսի 6.
5. ↑  "«Воспитанник харьковского футбола перебрался на Кипр»". Արխիվացված from the original on 2015 թ․ հունիսի 26. Retrieved 2014 թ․ սեպտեմբերի 13.
6. ↑  "Андрей Переплёткин: «Если выйдем в высшую лигу, то возможно останусь в Динамо»". Արխիվացված from the original on 2015 թ․ հունիսի 26. Retrieved 2015 թ․ հունիսի 26.
7. ↑  "«Украинец Переплёткин вызван в сборную Латвии»". Արխիվացված from the original on 2014 թ․ փետրվարի 23. Retrieved 2014 թ․ փետրվարի 14.
8. ↑  "Liechtenstein — Latvia (EURO Qualifiers 2006/2007)". Արխիվացված from the original on 2014 թ․ փետրվարի 22. Retrieved 2009 թ․ օգոստոսի 6. `{{cite web}}`: no-break space character in `|title=` at position 14 (help)

Արտաքին հղումներ
----------------

* Профиль на сайте legioner.kulichki.com(ռուս.)
* Андрей Переплёткин: Человек без определённого места жительства(ռուս.)
* Украинский след в Великобритании (часть вторая)(ռուս.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · FootballFacts.ru · National Football Teams.com · Soccerbase (խաղացող) · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ · ՈւՖԱ |
|  |
| Չափորոշչային վերահսկողություն | ISNI: 0000000120801030 · LCCN: nb2011014941 · VIAF: 171864614 · WorldCat VIAF: 171864614 |

 |